wickkiey/tamil-wikipedia-markdown huggingface dataset:
# படிமம்:UniversityofArkansasSeal.png

## Summary
The seal of The ஆர்கன்சா பல்கலைக்கழகம்.  

Source: The University of Arkansas. http://www.uark.edu  

## Licensing

Fair use rationale for use in ஆர்கன்சா பல்கலைக்கழகம் and related pages:  
1. This logo is the official logo representing The University of Arkansas
1. It is used on Wikipedia to represent The University of Arkansas
1. By definition, no free alternative to a logo is available since any sufficiently similar logo would still be covered by the trademark and/or copyright, and any sufficiently different logo would no longer be factually accurate.
1. The use of the logo on Wikipedia does not in any way harm or infringe upon the rights of The University of Arkansas
# படிமம்:Internet Information Services 7 Console.png

## Summary
Screenshot of the இணையத் தகவல் சேவை ஏவலகம் Microsoft Management Console snap-in in Windows Vista.  

### Source
Screenshot taken by :en:User:Akhristov.  

## Licensing

## Fair-use rationale
- Screenshot that demonstrates the Internet Information Serivces MMC snap-in
- Not likely to cause any financial damage to Microsoft
- A screenshot is pretty safe territory
- Wikipedia is a non-profit organisation, downstream providers who are not non-profit will need to consider whether they will take the risk in using this image
- Clearly used for educational use

This rationale applies to the use of this image on the Features new to Windows Vista and Internet Information Services articles.  
NAV
# வார்ப்புரு:Non-free Microsoft screenshot

<div>  
<p>Use of Microsoft Copyrighted Content</p>  
:**[//www.microsoft.com/en-us/legal/intellectualproperty/Permissions/default.aspx Requirements for Allowed Uses]**  
:For permission to be granted by Microsoft for any uses allowed by these guidelines, you must comply with the following four requirements:  
:#If your use includes references to a Microsoft product, **you must** use the full name of the product. When referencing any Microsoft trademarks, follow the [//www.microsoft.com/en-us/legal/intellectualproperty/trademarks/usage/default.aspx General Microsoft Trademark Guidelines].  
:#**You must** include the following statement: "Used with permission from Microsoft."  
:#Your use **may not** be obscene or pornographic, and you may not be disparaging, defamatory, or libelous to Microsoft, any of its products, or any other person or entity.  
:**[//www.microsoft.com/en-us/legal/intellectualproperty/Permissions/default.aspx?5ffe264e-ac9b-4ba3-8dd1-941afa5fe9b0=True Screenshots]**  
:If you wish to benefit from Microsoft's automatic permission grant, you **may not** use screenshots of Microsoft product boot-up screens, opening screens, "splash screens," or screens from beta release products or other products that have not been commercially released. You **may** use other screenshots , provided that, in addition to the requirements above, you:  
:#**Do not** alter the screenshot except to resize it.  
:#**Do not** use portions of screenshots.  
:#**Do not** include screenshots in your product user interface.  
:#**Do not** use screenshots that contain third-party content.  
:#**Do not** use screenshots that contain an image of an identifiable individual.  
</div>}}<noinclude>  

</noinclude>
# மரக்கால் நடவடிக்கை


**மரக்கால் நடவடிக்கை** (*Operation Wooden Leg*, ) துனீசியாவின் தலைநகரிலிருந்து 12 மைல் தொலைவிலுள்ள ஹமம் அல்-சாட் எனுமிடத்தில் அமைந்திருந்த பலஸ்தீன விடுதலை இயக்க தலைமையகம் மீது இஸ்ரேலால் மேற்கொள்ளப்பட்டது. அக்டோபர் 1, 1985 அன்று மேற்கொள்ளப்பட்ட இந்நடவடிக்கை உகாண்டாவில் 1976ல் மேற்கொள்ளப்பட்ட என்டபே நடவடிக்கையின் பின் இஸ்ரேலினால் மேற்கொள்ளப்பட்ட தொலை தூர நடவடிக்கையாகும். இஸ்ரேலில் இருந்து 1,280 மைல்களுக்கு (2060 கிமி) அப்பால் இது நடைபெற்றது. துனீசியா ஆதாரங்கள் இத்தாக்குதல் அமெரிக்காவிற்குத் தெரிந்து அல்லது அமெரிக்காவின் ஒத்துழைப்புடன் மேற்கொள்ளப்பட்டதென நம்புகின்றன.
# சேசன் பெரியசாமி

**சேசன் பெரியசாமி** (*Jessen Periasamy*, **ஜேசன் பெரியசாமி**; பிறப்பு: மே 9, 1988), மொரிசியசைச் சேர்ந்த தமிழ் இசைக்கலைஞர் ஆவார். பத்துக்கும் அதிகமான இசைக் கோவைகளை வெளியிட்ட ஒரே இந்தியர் என்ற பெருமையைப் பெற்றுள்ளார்.  

## வாழ்க்கைக் குறிப்பு
1988 மே 9 இல் பிறந்த ஜேசன் பெரியசாமி இளமையிலேயே மேல்நாட்டுச் செந்நெறி இசையில் ஈர்க்கப்பட்டார். ஆர்கன், புல்லாங்குழல், கிளாரினெட் ஆகிய இசைக்கருவிகளில் இசைக்கப் பழகினார். இசைப் பயிற்சி வகுப்புகளுக்கும் சென்று தனது திறமையை மேம்படுத்திக் கொண்டார்.  

மொரிசிய வானொலி, உள்ளூர் கூடலகங்கள், கல்லூரி களியாட்ட விழாக்கள் போன்றவற்றில் பாடினார். இதன் மூலம் அவருக்கு மொரிசியசில் பிரபலமான இசையமைப்பாளர்களுடன் இணைந்து பணியாற்றும் வாய்ப்பு கிடைத்தது.  

ஆத்திரேலியாவுக்குப் புலம் பெயர்ந்த ஜேசன் மெல்பேர்ண் நகரில் பல நிகழ்ச்சிகளில் கலந்து கொண்டார். ஃபொக்சு எஃப்எம் வானொலி நிகழ்ச்சிகளில் பங்கு பற்றினார்.  

## வெளியிணைப்புகள்
- அதிகாரப்பூர்வ இணையத்தளம்
- Yen Kaadhale - Jessen Periasamy
# குவிமைய நடவடிக்கை


**குவிமைய நடவடிக்கை** (*Operation Focus*) 1967இல் இடம்பெற்ற ஆறு நாள் போரின் ஆரம்பத்தில் இசுரேலினால் மேற்கொள்ளப்பட்ட ஆரம்ப வான் தாக்குதலாகும். இது "சீனாய் வான் தாக்குதல்" எனவும் அழைக்கப்படுகின்றது. இசுரேலிய விமானப்படை அதிகாரி மோர்டெசாய் கெட்டினால் சூன் 5, 1967 அன்று 07:45 மணிக்கு ஆரம்பிக்கப்பட்ட பாரிய வான் தாக்குதல் பெரும்பாலான எகிப்திய விமானப்படையின் விமானங்களை தரையில் வைத்து அழித்தது. நடுப்பகல் அளவில், எகிப்து, யோர்தான், சிரியா விமானப்படைகளின் கிட்டத்தட்ட 450 வானூர்திகள் அழிக்கப்பட்டன. மேலும், இதன் மூலம் 16 எகிப்திய வானூர்தித் தளங்கள் செயலற்றதோடு, எகிப்திய விமானப்படையின் நடவடிக்கைகளை போரின்போது தடைசெய்யப்பட்டது.  


- 
- Danni Shalom, *Like A Bolt Out of the Blue: How the Arab Airforces were destroyed in the Six-Day War*, BAVIR – Aviation Publications, 2002, 650 pages, hardcover.
- Oren, Michael B. *Six Days of War: June 1967 and the Making of the Modern Middle East* New York: Oxford University Press, 2002.
- Samuel M. Katz *Israel's Air Force*; The Power Series. Motorbooks International Publishers & Wholesalers, Osceola, WI. 1991.
# தாரை வானூர்திப் பின்தங்கல்


**தாரை வானூர்திப் பின்தங்கல் ** (*Jet lag*), மருத்துவத்தில் **ஒத்தியங்காக் கேடு** (*desynchronosis*) எனப்படுவது, தாரை வானூர்தியில் கிழக்கு மேற்காகவோ மேற்கு கிழக்காகவோ குறைந்த காலவெளியில் வெகுதொலைவு பயணிப்பதால் உடலின் நாளிடை இசைவில் உண்டாகும் மாற்றங்களால் ஏற்படும் உடலியங்கியல் கோளாறாகும். இது நாளிடை இசைவு தூக்கக் கோளாறுகளில் ஒன்றாக வகைப்படுத்தப்படுகிறது.  

தாரை வானூர்திப் பின்தங்கல் நோய்குறிகள் புதிய நேர வலயத்திற்கு முழுமையாக மாறும்வரை பல நாட்களுக்குத் தொடரலாம். மருத்துவ அறிவுரைகளின்படி இதனிலிருந்து விடுபட ஒருவர் கடக்கும் ஒவ்வொரு நேர வலயத்திற்கும் ஒருநாள் எடுக்கலாம். முகனையாக வானூர்தி ஓட்டுனர்கள், வானூர்தி சேவைப்பணியாளர்கள், அடிக்கடி பயணிப்போருக்கு இந்த நோய்க்கூட்டறிகுறி ஏற்படுகிறது. இதனால் ஏற்படும் ஓட்டுனர் களைப்பைக் கருத்தில் கொண்டு வான்வழிச்சேவை நிறுவனங்கள் அவர்களுக்கு பணி வழங்குதில் கட்டுப்பாடுகளைக் கொண்டுள்ளன.  

தாரை வானூர்திகள் வந்தபின்னரே இதன் மூலகாரணமான வெகுதொலைவு பயணங்களும் விரைவான பயணங்களும் ஏற்பட்டதால் இந்தக் கூட்டறிகுறி பொதுவாக **தாரைவானூர்தி பினதங்கல்** என அழைக்கப்படலாயிற்று. முந்தைய சுற்றியக்கி வானூர்திகள் மெதுவாக இருந்தமையாலும் வெகுதொலைவிற்கு செல்லும் திறன் இல்லாதிருந்ததாலும் அக்காலத்தில் இந்த நோய்க்கூட்டறிகுறிகள் அறியப்படாதிருந்தன. அதனிலும் பண்டைக் காலங்களில் கப்பல்களில் பயணங்கள் மாதக்கணக்கில் இருந்தமையால் உடலின் நாளிடை இசைவும் பயணத்துடன் இணைந்து மாறியது.  

## அறிகுறிகள்
தாரை வானூர்திப் பின்தங்கலின் அறிகுறிகள் பல்வேறாக உள்ளன. இது எவ்வளவு நேர வலய மாற்றம் நிகழ்ந்துள்ளது, நாளின் நேரம் என்பவற்றையும் தனிநபர் இயல்புகளைப் பொறுத்தும் மாறுபடும். அவற்றில் சில பின்வருமாறு:  
- தலைவலி
- களைப்பு, ஒழுங்கற்ற உறக்க நேரங்கள், தூக்கமின்மை
- இடம்,பொருள்,நபர் குறித்தக் குழப்பம், தலை சுற்றல் மற்றும் எரிந்து விழுதல்
- மிதமான மனச்சோர்வு
- மலச்சிக்கல் அல்லது வயிற்றுப்போக்கு

## மேற்கோள்களும் குறிப்புக்களும்
# இரகுநாத்து மனே


<big>**இரகுநாத்து மனே**</big> (Raghunath Manet), புதுச்சேரியில் பிறந்து பரதநாட்டிய ஆடற்கலையில் தேர்ந்து புகழ்பெற்றவர். பிரான்சின் செவாலியர் விருது பெற்றவர். இவர் கருநாடக இசைமரபில் வீணையும் வாசிப்பார். பிரான்சு நாட்டின் நிகழ்கலைஞர்களாகிய அண்ட்டுவான் பூர்செலே (Antoine Bourseiller), மிசேல் போர்தால் (Michel Portal) ஆகியோருடனும் இணைந்து செயலாற்றியிருக்கின்றார்.  

## நிகழ்த்துகலைகள்
- நவம்பர் 2007 (நியூ மார்னிங்கு பபாரிசு): ஆர்ச்சி செப் Archie Shepp உடன் இந்திய இசையு நடனமும்
- 2007: மிசேல் போர்த்தாலுடன் சேர்ந்துருவாக்கிய "மும்மூர்த்தி அல்லது சிவனின் ஏழு நடனங்கள்" (*Tri Murti ou 7 Dances of Shiva*)
- 2006: காரொலின் கார்ல்சனுடன் "லீல் 3000" ("Lille 3000")
- 2005: பாலிவுடு பாலே (*Bollywood Ballet*) அவின்யோ(ன்) விழா (festival d'Avignon)
- 2004: முனைவர் பாலமுரளி கிருட்டிணா (MK2) உடன் "கர்நாட்டிக்" தொகுப்பு
- 2003: இந்திரா இராசனுடன் "பாண்டிச்சேரி" ( *Pondichéry*)

## திரைப்படக்கலை

- பிராங்கோ பாட்டியாட்டொ (Franco Battiato)-வின் திரைப்படம் *பெர்டுத்தோ அமோர்* (*Perduto amor*,) (2003)
- "பாண்டிச்சேரி" ஆடலும் இசையும் (*Pondichéry*)
- "சிதம்பரம்" ("Chidambaram''), இரகுநாத்து மனே, ஓப்பெரா-பாசுத்தீலி (Raghunath Manet & l'Opéra-Bastille)
- மாலை இராகங்கள் வீணைக் கச்சேரி '
- *ஓங்காரா* (*Omkara*) - திதியர் இலாக்குவுடு (Didier Lockwood) இசையும் ஆடலும்.

## மேற்கோள்களும் அடிக்குறிப்புகளும்

- For more information
- http://www.artists-india.com/resume/raghunath_manet.php
# 1% விதி (இணையப் பண்பாடு)



**1% விதி** அல்லது **90–9–1 கொள்கை** (**89:10:1** விகிதம் எனவும் சிலவேளை குறிக்கப்படுகிறது) என்பது ஒரு கற்பிதக் கொள்கையினை பிரதிபலிக்கின்றது. அதன்படி கணினி இணைப்பில் பங்கேற்பதைவிட, அதிகமானோர் மெய்நிகர் சமூகத்தில் பதுங்கியித்தல் என்பதாகும். இவ்வழக்கு இணையச் சுழலில் சமமற்ற பங்களிப்பினையும் குறிப்பிடப் பயன்படுத்தப்படுகின்றது.  

## வரையறை
1% விதி இணையத்தில் உள்ளடக்கங்களை உருவாக்கும் ஏறக்குறைய 1% பயனர்களைவிட அதைப்பார்ப்போரின் எண்ணிக்கை கூடுதலாகவுள்ளது எனக் கூறுகின்றது. இப்பதம் பென் மக்கொனெல் மற்றும் ஜக்கி கூபா ஆகியோரால் புழக்கத்திற்கு கொண்டுவரப்பட்டது. இதற்கு முன்னரும் இக்கருத்து பாவிக்கப்பட்டாலும்  

90–9–1 கொள்கை 1% பயணர்கள் உள்ளடக்கத்தை உருவாக்க, 9% பயணர்கள் அதை தொகுக்க, 90% பயணர்கள் அதை பங்களிப்புச் செய்யாமல் பார்க்கிறார்கள் என்கின்றது.  


## வெளியிணைப்புகள்
- Participation Inequality: Lurkers vs. Contributors in Internet Communities by Jakob Nielsen, October 9, 2006.
- What is the 1% rule? by Charles Arthur in *தி கார்டியன்*, July 20, 2006.
- The 1% Rule by Heather Green in BusinessWeek, May 10, 2006
- Institutions vs. Collaboration by Clay Shirky, July 2005, Video at 06:00 and 12:42
# கருவூர்த் தேவர்



**கருவூர்த் தேவர்** ஒன்பதாம் திருமுறையில் சேர்க்கப்பட்டுள்ள திருவிசைப்பா பாடிய புலவர். இவர் கி.பி.10ஆம் நூற்றாண்டின் கடைப்பகுதியிலும், 11ஆம் நூற்றாண்டின் முற்பகுதியிலும் வாழ்ந்தவர் ஆவார்.  

திருவிடைமருதூரில் இறைவனிடம் திருவடிதீட்சை பெற்றார். இவரின் உருவச்சிலை கருவூர் பசுபதீஸ்வரர் கோயிலிலும், தஞ்சைப் பெரிய கோயிலிலும் இருக்கிறது.  

கருவூர்த் தேவர் கருவூரில் தோன்றியவராவார். இவர் ஒரு சித்தர் ஆவார். தஞ்சைத் சோழமன்னன் முதலாம் ராஜராஜனின் குருவாகவும் விளங்கினார். தஞ்சைப் பெருவுடையார் கோயில் சிவலிங்கத்தை ஆவுடையாருடன் சேர்ந்து பிரதிஷ்டை செய்யக் கருவூரார் உதவினார் என்று கருதப்படுகிறது. பன்னிரு திருமுறைகளில் திருவிசைப்பா என்னும் ஒன்பதாம் திருமுறையில் ஒரு பகுதியைக் கருவூரார் இயற்றினார்.  

1. தில்லை
1. திருக்களந்தை
1. திருக்கீழ்கோட்டூர்
1. திருமுகத்தலை
1. திரைலோக்கிய சுந்தரம்
1. கங்கைகொண்ட சோளேச்சரம்
1. திருப்பூவனம்
1. திருச்சாட்டியக்குடி
1. தஞ்சை இராசராசேச்சுரம்
1. திருவிடை மருதூர்

ஆகிய 10 ஊர்களுக்குச் சென்று 10 பதிகங்கள் பாடியுள்ளார். இவற்றில் 103 பாடல்கள் உள்ளன.  

;இவரது பாடல்களில் இரண்டு.  
<poem>  
கலைகள்தம் பொருளும் அறிவுமாய் என்னைக்  
கற்பினிற் பெற்றெடுத்(து) எனக்கே  
முலைகள்தந்(து) அருளும் தாயினும் நல்ல  
முக்கணான் உறைவிடம் போலும்  
மலைகுடைந் தனைய நெடுநிலை மாட  
மருங்கெலாம் மறையவர் முறையோத்(து)  
அலைகடல் முழங்கும் அந்தணீர்க் களந்தை  
அணிதிகழ் ஆதித்தேச் சரமே.  
</poem>  
<poem>  
அம்பளிங்கு பகலோன்போல் அடைப்பற்றாய் இவள்மனத்தில்  
முன்பளிந்த காதலும்நின் முகத்தோன்ற விளங்கிற்றால்  
வம்பளிந்த கனியே !என் மருந்தே ! நல் வளர்முக்கண்  
செம்பளிங்கே ! பொழிற்கோடைத் திரைலோக்கிய சுந்தரனே  
</poem>  

## கருவிநூல்
- கருவூர்த் தேவர் திருவிசைப்பா
- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
- தமிழ்நாட்டின் தல வரலாறுகளும் பண்பாட்டுச் சின்னங்‌களும் - v.கந்தசாமி, எம்.ஏ, எம்.எட். - இரண்டாம் பதிப்பு 2006
## அடிக்குறிப்பு
# கருவூரார்

**கருவூரார்** கொங்கு நாட்டின் கருவூரில் வாழ்ந்த தமிழ் சைவ கலாச்சாரத்தின் 18 சித்தர்களில் ஒருவர். கருவூரார் பூசாவிதி என்னும் நூலைச் செய்தவர். இவர் 11-ஆம் நூற்றாண்டில் வாழ்ந்தவர்.  

கருவூரார், இளம் வயதிலேயே வேதம் மற்றும் ஆகமங்களைக் கற்றுத் தேர்ந்தார். யோக சித்திகள் கைவரப் பெற்றார். போக முனிவரைக் குருவாகக் கொண்டு உபதேசம் பெற்றார். ஞான நூல்கள் பலவற்றையும் ஆராய்ந்து சிவயோக முதிர்வு பெற்றார். சித்திகள் பல பெற்றிருந்தாலும் உலக வாழ்வில் பற்று இல்லாமல் இருந்தார்.  

## கோயில்கள்
- கருவூரில் ஒரு பசுபதீஸ்வரர் கோவிலில் ஒரு தனி சந்நதி உள்ளது.
- தஞ்சை பெரியகோயிலின் பிரகாரத்தில் கருவூராருக்குத் தனிச் சந்நதி உள்ளது.
- திருநெல்வேலி மாவட்டத்தில், நெல்லையப்பர் திருக்கோயிலில் கருவூரார் சித்தர் அருள்பாலிக்கிறார்.
## மேற்கோள்
# கருவூரார் பூசாவிதி

**கருவூரார் பூசாவிதி** என்னும் நூல் கருவூரில் வாழ்ந்த கருவூரார் எனும் சித்தரால் செய்யப்பட்ட நூல். இவரது நூலில் கையாளப்பட்டுள்ள சொற்கள் இவரை 16ஆம் நூற்றாண்டுக்குத் தள்ளுகின்றன. இந்த நூலில் 30 விருத்தப் பாடல்கள் உள்ளன.  
;நூலில் உள்ள சில செய்திகள்  
- பாணம் வைத்து, தேவி பூசை செய்து சீர் பெற்றவர்கள் 18 சித்தர்கள்
- மலர் போட்டுப் பூசித்தால் ஆதியை ஐம்பொறிகளால் காண முடியாது. மனத்தை ஒருமைப்படுத்த வேண்டும்.
- பாம்பணி பூண்ட சிறு பெண்ணாக அறிவைப் பறிக்க வருவாள்
;ஒரு பாடல் பகுதி  
:ஆம்எனவும் ஊம்எனவும் இரண்டும் கூட்டி  
:அப்பனே ஓம்என்ற மூன்றும் ஒன்றாய்  
:நாம்எனவும் தாம்எனவும் ஒன்றே ஆகும்  
:நல்லவர்கள் அறிவார்கள் காமி காணான்.  
;நகைச்சுவை  
- தேவியைக் கண்ணால் கண்டவர்களுக்கெல்லாம் ‘நான்தான் பெண்டாட்டி’ என்னும் கற்பு கொண்டவள்.
- நாணம் இல்லாமல் ஊருக்கு நடுவே அமர்ந்திருக்கிறாள்.
;நூலில் பயிலும் பிற்காலச் சொற்கள்  
:காணும், தோணும் போன்ற வினை வடிவங்கள்  
:வாலிப முறுக்கில் உள்ள வாலையை(சத்தியை) ‘துரைப்பெண் ஆத்தாள்’ எனல்.  
:உற்பனமாய்ப் பார்த்தவர்கள் (மனக்கண்ணால் உற்று நோக்கியவர்கள்)  
:செணனம் (பிறப்பு)  

## கருவிநூல்
- சித்தர் பாடல்கள், பிரேமா பிரசுரம், 1959, ஆறாம் பதிப்பு 1987
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
- வீ. ஜெயபால் (பதிப்பாசிரியர்), அருள்மிகு சித்தர் கருவூரார் அருளிய பூஜா விதி, அகத்தியர் சன்மார்க்க சங்கம் வெளியீடு, தஞ்சாவூர், 2008

## அடிக்குறிப்பு
# கல்லாடம் (சைவத் திருமுறை)


கல்லாடம் என்னும் சைவ நூல் கல்லாடர் என்பவரால் இயற்றப்பட்டது. ஒன்பதாம் திருமுறைகளில் ஒன்றான இந்த நூல் 11ஆம் நூற்றாண்டில் தோன்றியது. 102 ஆசிரியப் பாக்கள் கொண்டது. இவற்றில் 2 பாயிரம். அடுத்து வரும் 100 பாடல்கள் நூல். ‘கல்லாடம் கற்றவனோடு சொல்லாடாதே’ என்பது சைவ சமயப் பழமொழி. சிவன் பற்றிய கதைகள் இதில் மலிந்துள்ளன. வெறிவிலக்கல், பாடல் 101 ஆறு பார்த்து உற்ற அச்சக் கிளவி பாடல் 102 முதலான அகத்திணைக்கு உரிய துறைத்தலைப்புகள் இதன் பாடல்களுக்குத் தலைப்பாக இடப்பட்டுள்ளன.  

;இதில் உள்ள சில செய்தித் தொடர்கள்  
- கொங்குதேர் வாழ்க்கைச் செந்தமிழ் கூறி
- தன்கண் போலும் எண்கண் நோக்கி
- கன்னி கொண்டிருந்த மன்னருட் கடவுள்
- பாரிடம் குனிப்ப ஆடிய பெருமான்
- 
<poem>  
'அன்பின் ஐந்திணை' என்று அறுபது சூத்திரம்  
கடல்அமுது எடுத்துக் கரையில் வைத்ததுபோல்  
பரப்பின் தமிழ்ச்சுவை திரட்டி மற்றவர்க்குத்  
தெளிதரக் கொடுத்த தென்தமிழ்க் கடவுள்  
</poem>  

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

## அடிக்குறிப்பு
- கல்லாடம் நூல்
# 2012 உலகப் பல்கலைக்கழகத் தமிழ் இளையர் மாநாடு

**2012 உலகப் பல்கலைக்கழகத் தமிழ் இளையர் மாநாடு** (*World Tamil University Youth Conference, 2012*) சிங்கப்பூர் தேசியப் பல்கலைக்கழகத் தமிழ்ப் பேரவையால் 2012, சூலை 20 முதல் சூலை 22 வரை நடத்தப்பட்ட ஒரு உலக இளையர் மாநாடு ஆகும்.  

தற்கால உலகமயமாதல் சூழலில் தமிழ் பேசும் இளையோரின் அடையாளங்களின் தேடல், அவர்களைத் தமிழ் அடையாளத்தில் பெருமை கொள்ள உதவுதல் ஆகியவை இந்த மாநாட்டின் முதன்மை நோக்கங்களாகக் கூறப்பட்டது. தேசிய‌ ப‌ல்க‌லைக்க‌ழ‌க‌ த‌மிழ்ப் பேர‌வையின் 33ம் ஆண்டின் செய‌ற்குழுவின‌ர் ஏற்பாட்டில் நடைபெறும் இந்த மாநாடு "த‌மிழ் இளைய‌ர் அடையாள‌ம்: ஒரு க‌ண்ணோட்ட‌ம்," என்ற‌ க‌ருப்பொருளில் நடைபெற்றது.  

தேசிய பல்கலைக் கழக நகர வளாகத்தின் டவுன் பிளாசா அரங்கத்தில் மூன்று நாட்களுக்கு நடைபெற்ற இந்த மாநாட்டில் கல்விசார் நிகழ்வுகள், திருவிழா என இரு பிரிவுகள் இடம்பெற்றன. சிங்கப்பூர், இந்தியா, இலங்கை, மலேசியா, பிலிப்பீன்சு, ஐக்கிய அமெரிக்கா, கனடா, மற்றும் ஐரோப்பிய நாடுகளிலிருந்து பல்கலைக்கழக மாணவர்கள் பங்குபற்றினர். 13 மாணவர்கள் ஆய்வுக் கட்டுரைகளை சமர்ப்பித்தனர். ஊடகங்களில் சிங்கப்பூர் தமிழ் இளையரின் சுய அடையாளம், தமிழ்த் திரைப்படங்களில் வட இந்திய நடிகைகளில் ஊடுருவல், பெண்களின் வெளிப்பாடு, முகநூலில் தமிழ் மொழியும் சாதியும், சங்க இலக்கியம் மூலம் தமிழ் இளையர் அடையாளத்தை வெளிக் காட்டுதல், தமிழ்நாட்டைச் சேர்ந்த இளம் முஸ்லிம் பெண்களிடையே நவீன தமிழ் மொழி அடையாளம் போன்ற தலைப்புகளில் ஆய்வுக்கட்டுரைகளும், விவாதங்களும் இடம்பெற்றன.
# யோம் கிப்பூர்ப் போர்


**யோம் கிப்பூர்ப் போர்** அல்லது **அக்டோபர் போர்** (*Yom Kippur War* ; ) மற்றும் **1973 அரபு-இசுரேல் போர்** அல்லது **நான்காவது அரபு-இசுரேல் போர்** என்பது 1973 அக்டோபர் 6 முதல் 25 வரை இடம்பெற்ற இசுரேலுக்கும் அரபு நாடுகளின் கூட்டுப் படைகளை வழிநடத்திய எகிப்து மற்றும் சிரியாக்கும் இடையில் நடைபெற்ற சண்டையினைக் குறிக்கும்.
# கலிங்கத்துப் பரணி (ஒட்டக்கூத்தர் நூல்)

செயங்கொண்டார் பாடிய கலிங்கத்துப்பரணி பலராலும் போற்றிப் பயிலபட்டுவருகிறது. கலிங்கத்துப் பரணி என்னும் பெயரில் ஒட்டக்கூத்தர் பாடிய பரணிநூல் ஒன்றும் உண்டு.  

செயங்கொண்டார் பாடிய கலிங்கத்துப் பரணி, முதலாம் குலோத்துங்கனின் படைத்தலைவன் கருணாகரத் தொண்டைமான் வடகலிங்க மன்னன் அனந்தவன்மனை வென்ற திறத்தைப் பாடுகிறது.  

ஒட்டக்கூத்தர் பாடிய கலிங்கத்துப்பரணி, முதலாம் குலோத்துங்கனின் மகன் விக்கிரம சோழன் தென்கலிங்க மன்னன் கலிங்க வீமனை வென்ற திறத்தைப் பாடுகிறது. இந்த நூல் நமக்குக் கிடைக்கவில்லை. என்றாலும் இந்த நூலைப்பற்றிய குறிப்புகள் நமக்குக் கிடைக்கின்றன.  
## தொடர்பு
முதலாம் குலோத்துங்கன் ஆட்சிக் காலத்தில் அவன் மகன் விக்கிரமன் தன் தந்தையின் சார்பில் வேங்கி நாட்டில் இருந்துகொண்டு ஆட்சி புரிந்துவந்தான். அக்காலத்தில் தென்கலிங்க வீமனை வென்றதை ஒட்டக்கூத்தர் பாடிய நூலே முதலாவது கலிங்கத்துப் பரணி.  

கருணாகரத் தொண்டைமான் வடகலிங்கத்தை வென்றதைச் செயங்கொண்டார் பாடிய நூல் இரண்டாவது கலிங்கத்துப் பரணி. செயங்கொண்டார் இயற்றிய பரணி சொல்நயம், பொருள்நயம் மிக்கு விளங்கியமையால் முதல் பரணி வழக்கொழிந்து போயிற்று.  

## ஒட்டக்கூத்தர் பாடிய பரணி பற்றிய குறிப்புகள்
- விக்கிரமன் ஐம்படைத்தாலி அணிந்திருந்த இளமைப் பருவத்திலேயே படைக்குத் தலைமை தாங்கிப் போரிட்டபோது தெலிங்க வீமன் மலைமீது ஏறி ஒடி ஒளிந்துகொண்டான்.
- தக்கயாகப் பரணி கொண்ட இரண்டாம் இராசராசன், பரணி (ஒட்டக்கூத்தரின் கலிங்கத்துப் பரணி) கொண்ட விக்கிரமனின் பேரன்.
- (ஒட்டக்கூத்தரின்) பரணி கொண்ட சோழன் (விக்கிரமன்) மைந்தன் (இரண்டாம்) குலோத்துங்கன்.
- பிள்ளைத்தமிழ் நூலின் பாட்டுடைத் தலைவன் இரண்டாம் குலோத்துங்கனின் தந்தை (விக்கிரமன்) (ஒட்டக்கூத்தரின்) பரணி கொண்டவன்.

## ஒட்டக்கூத்தர் பரணியின் பாடல்கள்
சிலப்பதிகாரம் நூலுக்கு உரை எழுதும் அடியார்க்கு நல்லார், இந்திரவிழாவில் பலியிடுதலைக் குறிப்பிடும்போது மூன்று பாடல்களை மேற்கோளாகத் தருகிறார். அவை இங்குத் தரப்படுகின்றன. இந்த மூன்றில் 2-ஆம் பாடல் செயங்கொண்டார் கலிங்கத்துப் பரணியில் உள்ளது. மற்றைய இரண்டும் எந்த நூலிலும் காணப்படவில்லை. எனவே இவை ஒட்டக்கூத்தர் பாடிய பரணியின் பாடல் என அறிஞர்கள் கருதுகின்றனர்.  
;1  
மோடி முன்தலையை வைப்பரே மூடி  
:குலைந்த குஞ்சியை முடிப்பரே  
ஆடி நின்று புதுத் திலதம்  
:அம் முகத்தில் அமைப்பரே  
;2  
அடிக் கழுத்தி னுடன் சிரத்தை அரிவராலோ  
:அரிந்த சிரம் அணங்கின் கை கொடுப்பராலோ  
கொடுத்த சிரம் கொற்றவையைத் துதிக்குமாலோ  
:குரையுடலம் கும்பிட்டு நிற்குமாலோ  
;3  
மண்ணின் ஆள் அற அறுத்த தங்கள் தலை  
:வைத்த பீடிகை வலங்கொள  
விண்ணின் ஆகிய தன் யாகசாலை தொறும்  
:மீளவும் சிலர் மிறைப்பரே  

## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, முதல் பாகம், 2005
## கருவிநூல்
# பூழி நாடு (பாண்டிய நாடு)

**பூழி நாடு** என்பது பாண்டிய நாட்டில் அமைந்த அகநாடுகளுள் ஒன்று. 1378ஆம் ஆண்டு சேர நாட்டில் இருந்த ஒரு பாண்டிய மன்னனால் *வரகுண ராமன் சிந்தாமணி காத்தப்ப பூழித்தேவர்* என்ற தளபதிக்குத் தானமாக வழங்கப்பட்ட நாடே இந்த பூழிநாடு. ஆரம்ப காலத்தில் இதன் தலைநகரம் ஆவுடையார் புரம்.  

## நாயக்கர் காலம்
நாயக்கர் காலத்தில் (1529-64) பாண்டி நாடு 72 பாளையங்களாக பிரிக்கப்பட்ட போது, பூழி நாட்டின் பகுதிகள் அதனுள் அடங்கின. அதன் பிறகு சில வருடங்கள் கழித்து அதன் தலைநகரம் நெற்கட்டாஞ்செவ்வலுக்கு மாற்றப்பட்டது. நாயக்கர் கால வீழ்ச்சியின் போது பாளையங்கள் சுயவுரிமை பெறத்தொடங்கின.  

## பட்டியல்
| தலைமுறை | பெயர் | ஆட்சியாண்டுகள் |  |
| --- | --- | --- | --- |
| 1 | வரகுண சிந்தாமணி பூலித்தேவன் | 1378 - 1424 |  |
| 2 | வடக்காத்தான் பூலித்தேவன் | 1424 - 1458 |  |
| 3 | வரகுண சிந்தாமணி வடக்காத்தான் பூலித்தேவன் | 1513 -1548 |  |
| 4 | சமசதி பூலித்தேவன் | 1548 - 1572 |  |
| 5 | முதலாம் காத்தப்ப பூலித்தேவன் | 1572 - 1600 |  |
| 6 | இரண்டாம் காத்தப்ப பூலித்தேவன் | 1600 - 1610 |  |
| 7 | முதலாம் சித்திரபுத்திரத்தேவன் | 1610 - 1638 |  |
| 8 | மூன்றாம் காத்தப்ப பூலித்தேவன் | 1638 - 1663 |  |
| 9 | இரண்டாம் சித்திரபுத்திரத்தேவன் | 1663 - 1726 |  |
| 10 | நான்காம் காத்தப்ப பூலித்தேவன் | 1726 - 1767 | } |
வரகுண ராமன் சிந்தாமனி காத்தப்ப பூழித்தேவரின் வழிவந்த பத்தாம் தலைமுறை மன்னனே சித்திர புத்திரத்தேவர் என்றவரார். இவருக்கு பிறந்த பூலித்தேவன் என்பவரே இந்திய விடுதலைப் போராட்டத்தை தமிழகத்தில் தொடங்குவதற்கு காரணமாயிருந்த பாளையக்காரர் போர்களின் முன்னோடி.  

## மூலம்
- 

## மேற்கோள்களும் குறிப்புகளும்
# வளைவு (கணிதம்)

கணிதத்தில் **வளைவு** (*curvature*) என்பது பொதுவாக ஒரு வடிவவியல் வடிவமானது தட்டையாக இல்லாமல் எவ்வளவு வேறுபட்டுள்ளது என்பதைக் காட்டுகிறது. ஒரு வட்டத்தின் வளைவு வட்டத்தின் மீதுள்ள அனைத்துப் புள்ளிகளிலும் சமமாக இருக்கும். மேலும் அதன் மதிப்பு வட்டத்தின் ஆரத்தின் தலைகீழியாகும். சிறிய (ஆரம்) வட்டங்கள் மிக வளைந்து, அதிகமான வளைவு உடையவையும் பெரிய வட்டங்கள் சிறிதே வளைந்து சிறியளவு அளவு கொண்டவையாகவும் இருக்கும். தளத்தில் (இரு பரிமாணம்) வளைவு ஒரு திசையிலி. ஆனால் முப்பரிமாணத்தில் வளைவு ஒரு திசையானாகும்.  

## தளத்தில் அமையும் வளைவரைகளின் வளைவு

கணிதவியலாளர் *கோஷி,* (Cauchy) ஒரு வளைவரையின் *வளைவு மையத்தை* (*C*) அவ்வளைவரையின் நுண்ணளவில் நெருக்கமான (infinitely close) செங்கோடுகள் சந்திக்கும் புள்ளி எனவும், ஒரு புள்ளியில் வளைவு ஆரத்தை* அப்புள்ளிக்கும் வளைவு மையத்திற்கும் இடைப்பட்ட தூரம் எனவும், *வளைவு மதிப்பை'' ஆரத்தின் தலைகீழி எனவும் வரையறுக்கிறார்.  

*C* என்பது ஒரு தளத்தில் அமைந்த ஒரு வளைவரை எனில், அதன் மீதுள்ள ஒரு புள்ளியானது தனது அண்மையில் நகரும்போது அப்புள்ளியில் வரையப்படும் தொடுகோட்டின் மாறுபாட்டின் அளவைத் தருவது வளைவாகும். இதன் விளக்கம் வெவ்வேறு விதங்களில் அணுகப்படுகிறது.  

வடிவவியல் நோக்கில்:  

- ஒரு நேர்கோட்டின் வளைவு பூச்சியம் என்பது தெளிவு.
- *R* அலகு ஆரமுள்ள ஒரு வட்டத்திற்கு, *R* இன் மதிப்பு அதிகமானால் வளைவு குறைவாகவும் *R* இன் மதிப்பு குறைவானால் வளைவு அதிகமாகவும் இருக்கும். அதாவது வட்டத்தின் வளைவு அதன் ஆரத்தின் தலைகீழியாக வரையறுக்கப்படுகிறது.

: <math> \kappa = \frac{1}{R}.</math>  

- தரப்பட்ட ஒரு வளைவரை *C* இன் மீதுள்ள ஒரு புள்ளி *P* எனில்:

அப்புள்ளியின் அண்மையில் தோராயமாக அவ்வளைவரையை ஒத்து அமையும் ஒரு வட்டமானது (கோடு), அந்த வளைவரைக்கு அப்புள்ளியில் அமையும் ஒட்டு வட்டம் (osculating circle) எனப்படும்.  

*P* புள்ளியில் வளைவரையின் வளைவு என்பது இந்த ஒட்டு வட்டத்தின் (கோட்டின்) வளைவாகும். அதாவது ஒட்டு வட்டத்தின் ஆரத்தின் தலைகீழி.  

இயற்பியல் நோக்கில்:  

- வளைவினை இயற்பியல் மூலமாகவும் விளக்கலாம்.

ஒரு துகள் சீரான வேகத்தில் ஒரு வளைவரையின் (*C*) மீது நகர்கிறது எனில்:  

நேரம் *s* -ஐ வளைவரையின் பண்பளவையாகக் கொண்டால், அலகு தொடுகோட்டுத் திசையன் **T** ஆனதும் நேரத்தைப் பொறுத்ததாக அமையும். வளைவு இந்த தொடுகோட்டுத் திசையனின் மாறுவீதத்தின் எண்ணளவையாக அமையும்.  

குறியீட்டில்:  

:<math>\kappa = \\|\frac{d\mathbf{T}}{ds}\\|.</math>  

இது அந்தத் துகளின் முடுக்கத்தின் அளவாகவும், <math>d\mathbf{T} / ds</math> முடுக்கத் திசையனாகவும் அமையும்.  

வளைவரையின் அலகுத் தொடுகோட்டுத் திசையன் எவ்வளவு வேகமாக சுழல்கிறது என்பதை வளைவு <math>\kappa</math> தருகிறது. வளைவரை அதிகத் திசை மாற்றமில்லாது கிட்டத்தட்ட ஒரே திசையில் இருக்குமானால் அலகுத் தொடுகோட்டுத் திசையன் சிறிதளவே மாறும். இதனால் வளைவின் மதிப்பும் மிகச் சிறிதாக இருக்கும். ஆனால் வளைவரை அதிகமான திருப்பம் கொண்டிருந்தால் அலகுத் தொடுகோட்டுத் திசையனின் மாற்றமும் அதிகமாக இருக்கும். அதனால் வளைவின் மதிப்பும் அதிகமாகும்.
# தாழ்ப்பாள்



**தாழ்ப்பாள்** என்பது கதவில் அமைக்கப்படும் ஒரு கருவி. வீட்டுக்கதவு, கோட்டைக்கதவு போன்றவற்றில் இது அமைக்கப்படும். உள்ளே இருப்பவர் தாழ்ப்பாள் போட்டுக்கொண்டால் வெளியே இருப்பவர் கதவைத் திறக்க முடியாது. தாழ்ப்பாள் போடுதலைத் 'தாளிடுதல்' என்பர்.  
## தொல்காப்பியர் காலம்
தொல்காப்பியர் காலத்தில் 'தாழ்' என்னும் பூட்டை உணர்த்திற்று. இக்காலத்தில் இதனைத் 'தாள்' எனவும் குறிப்பிடுகின்றனர். இக்காலத்தில் 'பூட்டுக்குச்சி' என வழங்கும் சொல்லைத் தொல்காப்பியம் 'தாழக்கோல்' எனச் சொல்லிக்காட்டுகிறது.  

## அடிக்குறிப்பு
# ரியூகியோங் உணவகம்


**ரியூகியோங் உணவகம்** அல்லது **யூகியூங் உணவகம்** என்பது 105 மாடி பிரமிடு வடிவ வட கொரியாவின் தலைநகர் பியொங்யாங்கில் கட்டப்பட்டுக் கொண்டிருக்கும் ஓர் வானளாவி. இதன் பெயர் பியொங்யாங்கின் வரலாற்றுப் பெயர்களில் ஒன்று ஆகும். இது **105 மாடி** எனவும் அழைக்கப்படுகிறது. கட்டுமானப்பணிகள் 1987 ஆரம்பிக்கப்பட்டு 1989 இல் முடிவுற திட்டமிடப்பட்டிருந்தது. ஆயினும், சில தாமதங்களின் பின், சோவிற் ஒன்றியத்தின் வீழ்ச்சியுடன் கட்டுமானப் பொருட்களின் குறைவு, பரவலான பொருளாதார இடையூறுகள் என்பன 1992 இல் முடக்கத்தை ஏற்படுத்தின.  

கட்டடத்தின் உச்சிவரை கட்டிமுடிக்கப்பட்ட போதும் சாரளம் மற்றும் உள்ளக பொருத்த வேலைகள் செய்யப்படாது 16 வருடங்கள் இருந்தது. ஏப்ரல் 2008 இல் மீண்டும் எகிப்தின் ஒரஸ்கொம் குழுவின் மேற்பார்வையில் ஆரம்பமாகியது.  

இக்கட்டடம் உயரத்திற்கு காணப்பட்டு பியொங்யாங்கின் முக்கிய வானளாவியும் வடகொரியாவின் பெரிய கட்டுமானமாகவும் உள்ளது. இது 1989 இல் நிறைவுற்றிருந்தால் உலகின் உயரமான உணவம் என்ற சிறப்பினைப் பெற்றிருக்கும். கட்டிமுடிக்கப்படாத இது ரோஸ் கோபுரம் 2009 இல் கட்டிமுடிக்கப்படும் வரை உயரமான உணவகம் என்ற பெயருக்கு உரியதாகவிருந்தது. ரியூகியோங் உணவகம் உலகிலுள்ள உயரமான கட்டங்களில் 40வது கட்டடமாகவும் (*சீன உலக வர்த்தக மையம் III* எனும் கட்டடமும் 40வது கட்டடமாகவுள்ளது) மாடிகள் அதிகம் உள்ளதில் 5வது கட்டடமாகவும் காணப்படுகின்றது.  

## காட்சியகம்
<></>
# தேன் வளைக்கரடி



**தேன் வளைக்கரடி** (*honey badger*) என்பது கீரிக் குடும்பத்தைச் சேர்ந்த சிற்றினம் ஆகும். இது தென்மேற்கு ஆசியா, இந்தியத் துணைக்கண்டம், ஆப்பிரிக்கா ஆகிய பகுதிகளில் காணப்படுகின்றது. தேன் வளைக்கரடியானது ஏனைய வளைக்கரடி இனங்கள் போன்ற தோற்றத்தில் இருக்காது; மரநாயின் உடல் தோற்றத்தைக் கொண்டு காணப்படுகின்றது. இதன் பரவல் எல்லை மற்றும் சுற்றாடல் இசைவாக்கம் என்பவற்றால் இது பன்னாட்டு இயற்கைப் பாதுகாப்புச் சங்கத்தினால் தீவாய்ப்புக் கவலை குறைந்த இனம் என வகைப்படுத்தப்பட்டுள்ளது. இது முதன்மையாக ஊனுண்ணி வகையாக காணப்படுவதோடு, இதன் தடிப்பான தோல் மற்றும் இதன் மூர்க்கமான தற்காப்பு திறன்களினால் சில கொன்றுண்ணிகளையே கொண்டு காணப்படுகின்றது.  

இந்திய துணைகண்டத்தில் இவ்விலங்கு மிகவும் அரிதாக காணப்படுகிறது. கர்நாடக மாநிலம் கனகபுரா தாலுகாவின் தொட்டாலஹல்லி என்ற கிராமத்தில் கிணற்றில் இருந்து காப்பாற்றப்பட்டு மைசூர் மிருகக்காட்சி சாலைக்கு மாற்றப்பட்டது, ஆனால் சில நாடகளிலேயே இறந்துவிட்டது. 2014ஆம் ஆண்டு பிப்ரவரி மாதத்தில் காவேரி வனவிலங்கு சரணாலயத்தில் உள்ளது புகைப்பட ஆதாரத்துடன் கண்டுபிடிக்கப்பட்டுள்ளது.
# விக்கிப்பீடியா:உங்களுக்குத் தெரியுமா/செப்டம்பர் 5, 2012


- **இராஜபாளையம் நாய்கள்** (படம்) பிற வேட்டை நாய்களைக் காட்டிலும் மிகவும் வலுவான எலும்புகளைக் கொண்டவை.
- இப்போது மறைந்துவிட்ட **ஏரம்பம்** என்ற நூல் மிகப்பழைய தமிழ் கணக்கியல் நூலென கருதப்படுகிறது.
- இலண்டன் ஒலிம்பிக்கில் குத்துச்சண்டையில் வெண்கல பதக்கம் வென்ற **மேரி கோம்** இரு குழந்தைகளுக்குத் தாயானவர்.
- **தோம்பு** என்பது இலங்கையைப் போத்துக்கீசரும் பின்னர் ஒல்லாந்தரும் ஆண்ட காலங்களில், உருவாக்கப்பட்டுப் புழக்கத்தில் இருந்த நிலவுடைமைப் பட்டியலைக் குறிக்கும்.
- **கியார்கு கேன்ட்டர்** என்ற கணிதவியலாளரே மெய்யெண்களை எண்ணவியலா முடிவிலிகள் என்று நிறுவும் **கேண்டரின் கோணல்கோடு நிறுவல்முறையை** உருவாக்கியவர்.
# பரணி (இலக்கியம்)

**பரணி** என்பது தமிழில் வழங்கப்பெறும் தொண்ணூற்றாறு பிரபந்த வகைகளுள் ஒன்றாகும். போரிலே ஆயிரம் யானைகளைக் கொன்று வெற்றிபெறும் வீரர்கள் மேல் பாடப்படுவது *பரணி இலக்கியம்* ஆகும்.  

இதை, "ஆனை ஆயிரம் அமரிடை வென்ற மானவனுக்கு வகுப்பது பரணி" எனப் இலக்கண விளக்க பட்டியல் விளக்குகிறது. பெரும்போர் புரிந்து வெற்றி பெற்ற வீரனைச் சிறப்பித்துப் பாடுவதையும் பரணி என்று வழங்குவதுண்டு. போரிற் தோற்றவன் நாட்டின் பெயரால் நூலை வழங்குவது மரபு. போர்க்கள வெற்றியே அல்லாமல் அஞ்ஞானம் போன்றவற்றை வென்றதைப் பாடலும் பரணி எனக் கூறப்படுவதையும் பட்டியலில் காணலாம்.  

பரணி என்னும் சொல்லானது, காடுகிழவோன், பூதம், அடுப்பு, தாழி, பெருஞ்சோறு, தருமன் நாள், போதம் என்னும் பல பொருள்களைத் தரும். இதனைக்  
: " காடு கிழவோன் பூதமடுப்பே, தாழி பெருஞ்சோறு தருமனாள் போதமெனப் பாகு பட்டது பரணி நாட்பெயரே " என்று (திவாகர நிகண்டு) கூறுவதிலிருந்து அறியலாம்.  

இது தாழிசை யாப்பால் பாடப்படும். இது ஈரடிப் பாடல். இதனை இக்காலத்தில் கண்ணி என்பர்.  

## பரணிகள்
| 0 | நூல் | ஆசிரியர் | காலம் | பாடுபொருள் | குறிப்பு | தற்போது பாடல் |
| --- | --- | --- | --- | --- | --- | --- |
| 1 | கொப்பத்துப் பரணி - | - | 1054 | கொப்பம் என்னுமிடத்து நடந்த போரில் சோழன் இரண்டாம் இராசேந்திரன் மேலைச்சாளுக்கிய ஆகவமல்லனை வென்றது | உண்மையான போர் | இல்லை |
| 2 | கூடல் சங்கமத்துப் பரணி | - | 1064 | கூடல் சங்கமம் என்னுமிடத்தில் நடந்த போரில் சோழன் வீரராசேந்திரன் மேலைச்சாளுக்கிய மன்னன் அதே ஆகவமல்லனை வென்றது | உண்மையான போர் | இல்லை |
| 3 | கலிங்கத்துப்பரணி | செயங்கொண்டார் | 1112 | சோழன் முதலாம் குலோத்துங்கன் வடகலிங்கம் போரில் அனந்த பன்மனை வென்றது | உண்மையான போர் | 599 பாடல் |
| 4 | கலிங்கத்துப் பரணி | ஒட்டக்கூத்தர் | 1096 | விக்கிரம சோழன் இளவரசனாக இருந்தபோது தென்கலிங்கரை வென்ற போரைப் பாடியது | உண்மையான போர் | இல்லை |
| 5 | தக்கயாகப் பரணி | ஒட்டக்கூத்தர் | 1155 | வீரபத்திரர் தோன்றி தக்கன் யாகத்தை அழித்தது | புராணம் | 814 பாடல் |
| 6 | இரணியவதைப் பரணி | - | 1210 | பிரகலாதனுக்காக நரசிம்ம மூர்த்தி தோன்றி இரணியனை வதைத்தது | புராணம் | 693 பாடல் |
| 7 | அஞ்ஞானவதைப் பரணி | தத்துவராயர் | 1450 | ஞானம் அஞ்ஞானத்தை வதைத்தது | தத்துவம் | 493 பாடல் |
| 8 | மோகவதைப் பரணி | தத்துவராயர் | 1450 | ஞானவேந்தன் தோன்றி அஞ்ஞானத்தை வதைத்தது | தத்துவம் | 349 பாடல் |
| 9 | பாசவதைப் பரணி | வைத்தியநாத தேசிகர் | 1640 | பாசத்தை ஞானவினோதன் வென்றது | தத்துவம் | 737 பாடல் |
| 10 | திருச்செந்தூர்ப் பரணி | சீனிப்புலவர் | 18ஆம் நூற்றாண்டு | சூரபன்மனை முருகன் வென்றது | புராணம் | 174 பாடல் (சிதைவில்) |
| 11 | கஞ்சவதைப் பரணி | உ. வே. சா. குறிப்பு | - | கம்சனைக் கண்ணன் வதைத்தது | புராணம் | - |
| - | கலைசைச் சிதம்பரேசர் பரணி | சுப்பிரமணிய முனிவர் | 1800 | இது பரணி இலக்கியம் அன்று | } |  |

## பகுதிகள்
பொதுவாகப் பரணிகள் பின்வரும் பகுதிகளைக் கொண்டிருக்கும்.  
1. கடவுள் வாழ்த்து
1. கடை திறப்பு
1. காடு பாடியது
1. கோயில் பாடியது
1. தேவியைப் பாடியது
1. பேய்ப்பாடியது
1. இந்திரசாலம்
1. இராச பாரம்பரியம்
1. பேய் முறைப்பாடு
1. அவதாரம்
1. காளிக்குக் கூளி கூறியது
1. போர் பாடியது
1. களம் பாடியது
1. கூழ் அடுதல்
# பெருந்தேவனார்

காலப்பாதையில் பெருந்தேவனார் என்னும் பெயருடன் அவ்வப்போது சில புலவர்கள் வாழ்ந்துள்ளனர்.  
## நிரல்
| புலவர் | காலம் | குறிப்பு |  |
| --- | --- | --- | --- |
| பெருந்தேவனார் (சங்க காலம்) | கி.பி. 100-இக்கு முன் | அகநானூறு 9, * நற்றிணை 83 |  |
| பெருந்தேவனார் (கடுகு பெருந்தேவனார்) | கி.பி. 100-இக்கு முன் | குறுந்தொகை 255 |  |
| பெருந்தேவனார் (பாரதம் பாடியவர்) | கி.பி. 700-இக்கு முன் | * அகம், புறம், ஐங்குறுநூறு - சிவன் * குறுந்தொகை – முருகன் * நற்றிணை – திருமால் * ஆகிய கடவுள் வாழ்த்துப் பாடல்களைப் பாடியவர். |  |
| பெருந்தேவனார் (பாரதவெண்பா பாடியவர்) | 825-850 | பாரதவெண்பா ஒரு பகுதி அச்சிடப்பட்டுள்ளது |  |
| பெருந்தேவனார் (வீரசோழிய உரைகாரர்) | 1100-1125 | வீரசோழியம் நூலுக்கு உரை எழுதியவர் |  |
| பெருந்தேவனார் (கவிராச பெருந்தேவனார்) | – | ‘பூவிற்குத் தாமரை’ எனத் தொடங்கும் திருவள்ளுவ மாலைப் பாடல் இவர் பாடியதாக உள்ளது. | } |

## கருவிநூல்
- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005

## அடிக்குறிப்பு
# நேகா பாசின்


**நேகா பாசின்** (*Neha Bhasin*, பிறப்பு:நவம்பர் 18, 1982, தில்லி ) ஒர் இந்தியப் பாடகரும் பாடலாசிரியரும் ஆவார். தொலைக்காட்சித் தொகுப்பாளராகவும் நிகழ்கலை நிகழ்த்துனராகவும் பணியாற்றுகிறார். இவர் பஞ்சாபியைத் தாய்மொழியாகக் கொண்டவர். தன் சிறு வயது பள்ளிப் படிப்பையும் மேற்படிப்பையும் புது தில்லியிலேயே மேற்கொண்டார். எப்பொழுதும் இசையைப் பற்றியும், கலையைப் பற்றிய சிந்தனையைக் கொண்டிருந்தார். இதனால் சிறு வயதிலேயே பல போட்டிகளில் கலந்து கொண்டார்.இந்தியப் பெண்கள் பாப்பிசைக் குழுவான **வீவா!**வில் பங்கேற்றுள்ளார்.  

## படைப்புகள்
### தனிப்பாடல்கள்
- 2005: "பிளீ டு மை லார்டு"
- 2007: "நமஸ்தே சலாம்" (*பியாண்ட் பௌண்டரீஸ்...அப்னா பனா லெ*)
- 2007: "ஓம் சாந்தி ஓம்" (*பியாண்ட் பௌண்டரீஸ்...அப்னா பனா லெ*)
- 2008: "தனியே என் பக்கம்" (*கவிதை குந்தர்* . எம்சீ ஜாஸ்)
- 2010: "ஆப்பிள் பாட்டம்ஸ் (*தபா*)
- 2011: "தபா" (*தபா*)
### திரைப்படப் பாடல்கள்
| 2005 | புல்லட்- ஏக் தமாகா | புல்லட்- ஏக் தமாகா | இந்தி | சோமேஷ் மதுர் |  |
| --- | --- | --- | --- | --- | --- |
| 2006 | ஏக் லுக் ஏக் லுக் | ஆர்யன் | இந்தி | ஆனந்து ராச் ஆனந்து |  |
| 2006 | ஐ வான்னா ராக் லைக் மம்மி ஜி | மம்மி ஜி | இந்தி | ஆதேஷ் சிறீவசுதவா |  |
| 2005 | குடியே படகா | மம்மி ஜி | இந்தி | ஆதேஷ் சிறீவசுதவா |  |
| 2006 | ஜஷ்னா தி ராட் ஹா | மம்மி ஜி | இந்தி | ஆதேஷ் சிறீவசுதவா |  |
| 2007 | பேசுகிறேன் பேசுகிறேன் | சத்தம் போடாதே | தமிழ் | யுவன் சங்கர் ராஜா | விஜய் விருதுகள் (சிறந்த பெண் பின்னணிப் பாடகர்) வாகையாளர் |
| 2007 | செய் ஏதாவது செய் | பில்லா | தமிழ் | யுவன் சங்கர் ராஜா |  |
| 2008 | ஹரி புட்டர் | ஹரி புட்டர் | இந்தி | ஆதேஷ் சிறீவசுதவா |  |
| 2008 | ”குச் காசு”, இதன் மறுஆக்கம் | பேசன் | இந்தி | சோமேஷ் மதுர் | } |

## வெளியிணைப்புகள்
- நேகா பாசின் இணையத்தளம்
- Neha Bhasin Electronic Press Kit
- Neha Bhasin Hindi film database at Raaga
- நேகா பாசின் இந்தி திரைப்பட விமர்சனம்
# சீரடி



**சீரடி** (*Shirdi*, ) இந்திய மாநிலம் மகாராட்டிரத்தில் அகமதுநகர் மாவட்டத்தில் ரகதா வட்டதைச் சேர்ந்த *சீரடி நகரப் பஞ்சாயத்து* நராட்சி எல்லைக்குள் அமைந்த பகுதியாகும். இது அகமதுநகர் - மன்மாட் மாநில நெடுஞ்சாலையில் அகமத்நகரிலிருந்து 83&nbsp;கி.மீ. தொலைவில் உள்ளது. இவ்விடம் 19ஆம் நூற்றாண்டில் புகழ்பெற்றிருந்த சீரடி சாயி பாபா வாழ்ந்த இடம் என்பதால் பெரிதும் அறியப்படுகிறது. இங்கு அவர் வாழ்ந்த இடங்களும் சமாதி அடைந்த இடமும் வழிபாட்டுத் தலங்களாகவும் சுற்றுலாத் தலங்களாகவும் மாற்றம் பெற்று பலர் வருகின்ற ஊராக முன்னேறி உள்ளது. மும்பை, புனே போன்ற நகரங்களிலிருந்து நாளும் பல சுற்றுலாப் பேருந்துகள் இயக்கப்படுகின்றன. பல தங்குவிடுதிகளும் ஆன்மிக ஓய்வகங்களும் இங்கு கட்டமைக்கப்பட்டு வருகின்றன. நாட்டின் பிற பெருநகரங்களுடன் தொடர்வண்டி இணைப்புகளும் ஏற்படுத்தப்பட்டுள்ளன.
# நரிமூக்குப் பழவௌவால்


**நரிமூக்குப் பழவௌவால்** அல்லது **நரிமூக்கு இந்தியப் பழ வௌவால்** (*greater short-nosed fruit bat*) என்பது வௌவால் குடும்பத்தில் பழ வௌவால் சிற்றினம். இது தென் ஆசியாவிலும் தென்கிழக்காசியாவிலும் காணப்படுகின்றது.  

## விளக்கம்
இவ் வௌவால்கள் நீண்ட மூக்கு அமைப்பினைக் கொண்டு காணப்படுகின்றன. மேற்பகுதி பழுப்பிலிருந்து சாம்பல்-பழுப்பாகவும் கீழ்ப்பகுதி மங்கலாகவும் காணப்படும். உரோமம் மிருதுவாகவும் பட்டுப் போன்றும் காணப்படும். காது மற்றும் இறகு என்புகளின் ஓரங்கள் வெண்ணிறமாகவும் காணப்படும். கீழ்தாடைப் பற்கள் கூரற்று வட்டமாகக் காணப்படும். வளர்ந்த வெளவாலின் இறக்கையின் குறுக்களவு 48 செ.மீ. ஆகும். இளம் வௌவால்கள் வளர்ந்த வௌவால்களைவிட பாரம் குறைந்தவை. இவற்றின் முன்னங்கையின் நீளம் 70.2 மிமி (64-79மிமி) ஆகும்.  

## வசிப்பிடம்
இவை பாக்கித்தான், வங்காளதேசம், பூட்டான், கம்போடியா, சீனா, இந்தியா, இந்தோனேசியா, லாவோஸ், மலேசியா, மியன்மார், பிலிப்பீன்சு, இலங்கை, தாய்லாந்து, வியட்நாம் ஆகிய நாடுகளில் பழவகைப் பயிர்கள் அறுவடை செய்யப்படும் வெப்ப வலயக் காடுகளில் இவ்வகையினம் பொதுவாக் காணப்படுகி்ன்றன. இவை புல்வெளிகளிலும் அலையாத்திக் காடுகளிலும் காணப்படும். சிறப்பான இவற்றின் கூடுகள் பனை மரங்களில் கட்டப்படும். வௌவால்கள் பனையின் இலை போன்ற பகுதிகளை மொன்று சாதாரணமான கூடுகளை அமைக்கின்றன. பனைகள் இல்லாத பகுதிகளில் அவை கட்டடங்களில் படரும் கொடிகளாலும் இலைகளை இணைத்தும் கூட்டினை அமைக்கும்.  

## நடத்தையும் இனப்பெருக்கமும்
இவ்வினங்கள் கூட்டமாய், தங்குமிடத்தின் ஒரே பாலைச் சேர்ந்த 8 முதல் 9 வௌவால்கள் வரை வாழும். இனப்பெருக்கக் காலம் அல்லது குழுவின் எண்ணிக்கை அதிகரிக்கும் வரை ஆண், பெண் என தனித்திருக்கும். பலமனைவி மணப் பழக்கம் உடைய இவை, பொதுவாக இனப்பெருக்கக் காலத்தில் 6-10 ஆண்கள் 10-15 பெண்களுடன் பனையிலுள்ள கூடுகளைப் பகிர்ந்து கொள்ளும். இனப்பெருக்க புணர்ச்சியின்போது வாய்வழிப் பாலியல் நடவடிக்கை மேற்கொள்ளும் முதனி அல்லாத ஒரே இனம் இந்த வௌவால் இனமாகும். புணர்ச்சியின் பின் சிறிது நேரம் பெண்களுடன் தங்கும் ஆண்கள் பின் ஒரே பால் குழுக்களிடம் திரும்பிவிடும்.
# பூக்குழித் திருவிழா



**பூக்குழித் திருவிழா** என்பது, தமிழகத்தின் பெரும்பாலான மாரியம்மன் ஆலயங்களில் ஆண்டுக்கு ஒரு முறை நடைபெறும் ஒரு திருவிழா ஆகும். இத்திருவிழா, *பூமிதித் திருவிழா* என்றும் அழைக்கப்படும். இலங்கையில் தீமிதிப்பு மாரியம்மன், காளியம்மன், கண்ணகி, திரௌபதி அம்மன் ஆலயங்களில் நடைபெறுகின்றன. இலங்கையில் தேசத்துக் கோயில்கள் என வழங்கப்படுகின்றன. அரசு மானியம் பெறும் சில ஆலயங்கள் கூட தீமிதிப்பு நடைபெறும் ஆலயங்களாக உள்ளன.  

## பூக்குழி அமைப்பு
சற்று குழிவான ஒரு நிலப்பரப்பில் மரத்துண்டங்களை எரித்து, கங்கினை உருவாக்குவர். விரதம் மேற்கொண்ட பக்தர்கள், இந்த கனன்றுகொண்டிருக்கும் 'கங்குப் படுகை'யின் மேல் வெறுங்காலில் நடந்து செல்வர். பக்தியின் காரணமாக நெருப்பு, பூ (மலர்) என கருதப்பட்டு பூக்குழித் திருவிழா என சொல்லப்படுகிறது.  

திருவிழா அன்று காலையில் குண்டத்தில் மரக்கட்டைகளை குவிப்பர். இதில் வேப்பமரத்தின் கட்டைகள் பெரும்பான்மையாகும். ஆலயத்தின் முக்கியக் கருவறையிலிருந்து எரியும் கற்பூரம் கொண்டு வரப்பட்டு, அந்த நெருப்பினால் மரக்கட்டைகள் பற்ற வைக்கப்படும். பக்தர்கள் கொண்டு வரும் நல்லெண்ணெயும் நெய்யும் கூடுதல் எரிபொருளாக, எரியும் மரக்கட்டைகளின் மீது ஊற்றப்படும். மரக்கட்டைகள் நன்கு எரிந்து துண்டங்களான பிறகு, அந்த கங்குகள் பரவிவிடப்பட்டு ஒரு படுகை போல உருவாக்கப்படும்.  

விரதம் மேற்கொண்ட பக்தர்கள், வீதிவலம் வந்து இறுதியில் ஒருவர் பின் ஒருவராக அந்தக் கங்குப்படுகையின் மீது நடப்பர். பொதுவாக அம்மன் வீற்றிருக்கும் சப்பரமும் வீதிவலம் வந்து குண்டத்தின் முன் நிறுத்தப்படும்.  

## தமிழகத்தில் பூக்குழித் திருவிழா நடக்கும் முக்கிய ஆலயங்கள்
- நத்தம் மாரியம்மன் திருக்கோயில்
- வாசுதேவநல்லூர் மாரியம்மன் கோயில்
- பண்ணாரி மாரியம்மன் கோயில்
- ஸ்ரீவில்லிபுத்தூர் பெரிய மாரியம்மன் கோயில்
- ஸ்ரீவில்லிபுத்தூர் திரௌபதியம்மன் கோயில் (திருப்பாற்கடல் குளம் அருகில்)
- அண்ணாமலையார் கோயில் - இங்கு ஆடிப்பூரம் அன்று உண்ணாமுலையம்மன் சந்நிதி முன்பு தீ மிதி திருவிழா நடைபெறுகிறது. தமிழ் நாட்டில் தீ மிதி திருவிழா நடைபெறுகின்ற ஒரே சிவன் கோயில் இதுதான் என்று கூறப்படுகிறது.

## இலங்கையில் பூக்குழித் திருவிழா நடக்கும் முக்கிய ஆலயங்கள்
- பாண்டிருப்பு திரௌபதி அம்மன் கோயில்
# கலியாணன் கதை

**கலியாணன்** கதை என்னும் நூல் இன்று இல்லை. எனினும் இப்படி ஒரு நூல் இருந்தது என்பதை யாப்பருங்கல விருத்தி உரையிலிருந்து அறிகிறோம். இரண்டு இடங்களில் இந்த நூலைப்பற்றிய குறிப்புகள் இந்த விருத்தியுரையில் உள்ளன.  
- இது 9ஆம் நூற்றாண்டில் தோன்றிய நூல்
1. இடையிட்டுத் தொகுத்த எதுகை அந்தாதி கலியாணன் கதை.
1. உதயணன் கதையும் கலியாணன் கதையும் ‘என்’ என்னும் அசைச்சொல்லான் முடியும் நிலைமண்டிலம்.
இந்தக் குறிப்புகளால் கலியாணன் கதை என்னும் நூல் சிலப்பதிகாரம் போல ‘என்’ என முடியும் ஆசிரியப் பாக்களால் ஆன நூல் என்பது தெரியவருகிறது. இதில் கூறப்படும் கலியாணன் சீவகனைப் போல் பல மனைவியரை மணந்தவன் ஆகலாம்.  

## கருவிநூல்
- அமிதசாகரனார் இயற்றிய யாப்பருங்கலம், (பழைய விருத்தியுரையுடன்), Madras Government Oriental manuscripts Series No. 66, 1969
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

## அடிக்குறிப்பு
# எல்லா வெடிகுண்டுகளினதும் தந்தை


"**எல்லா வெடிகுண்டுகளின் பிதா**" ("*Father of All Bombs*") என்ற அடை பெயருடைய **சக்தி அதிகரிக்கப்பட்ட வான்வியல் வெப்ப அழுத்த வெடிகுண்டு** (*Aviation Thermobaric Bomb of Increased Power*) என்பது வான்வழியாக குண்டு வீச்சு விமானங்கள் மூலம் தரையின் செயற்படும் உரசியத் தயாரிப்பு வெப்ப அழுத்த ஆயுதமாகும். இவ்வாயுதத்தின் அழிவு சக்தி பற்றி் குறிப்பிட்ட உருசியக் ஆயுதப் படைகளின் அதிகாரி "உயிர்வாழும் அனைத்துமே சாதாரணமாய் ஆவியாகிவிடும்" என்றார். இது அமெரிக்க இராணுவத்தின் "எல்லா வெடிகுண்டுகளின் தாய்" என அழைக்கப்படும் வெடிகுண்டினைவிட நான்கு மடங்கு பலமுள்ளது. இதனால் இது வழக்கமான, அணு ஆயுதங்களற்ற உலகிலுள்ள ஆயுதங்களில் இதுவே மிகச் சக்தி வாய்ந்த ஆயுதமாகும். ஆயினும், உரசியர்களின் உரிமை கொண்டாடும் ஆயுதத்தின் அளவு, சக்தி பற்றி அமெரிக்க பாதுகாப்பு ஆய்வாளர்கள் கேள்வி எழுப்பியுள்ளனர்.  

இவ்வாயுதம் 11 செப்டம்பர் 2007 அன்று வெற்றிகரமாகப் பரிசோதிக்கப்பட்டது. உரசிய இராணுவத்தின் கூற்றின்படி, இப்புதிய ஆயுதம் சில சிறிய வகை அணுக்குண்டுகளுக்கு மாற்றீடாக அமையும்.
# எல்லா வெடிகுண்டுகளினதும் தாய்



**ஜிபியு-43/பி மாபெரும் பீரங்கி வான் வெடிப்பு** (*GBU-43/B Massive Ordnance Air Blast* (*MOAB*)) எனவும் பொதுவாக எல்லா வெடிகுண்டுகளின் தாய் (*Mother of All Bombs*) என அழைக்கப்படும் இது அமெரிக்க இராணுவத்தினால் தயாரிக்கப்பட்ட ஒரு பாரிய விளைவு வழக்கமான வெடிகுண்டு. இதன் தயாரிப்புக் காலத்தில், இதுவே அணு ஆயுதங்களற்ற, அதிக சக்தி வாய்ந்த ஆயுதமாகக் காணப்பட்டது. இவ்வெடிகுண்டு சி-130, எம்சி-130 வகை வானூர்திகள் மூலம் விடுவிக்கப்பட வடிவமைக்கப்பட்டது. 9,800 கிலோ எடையுள்ள 30 அடி நீள இக்குண்டை வீசி அமெரிக்கா நடத்திய தாக்குதலில், 90 பேர் கொல்லப்பட்டுள்ளதாக ஆப்கானிய பாதுகாப்பு அமைச்சகம் தெரிவித்தது.  

2007 ஆம் ஆண்டில், உருசியத் தயாரிப்பான *எல்லா வெடிகுண்டுகளின் பிதா* இதைவிட நான்கு மடங்கு சக்தி வாய்ந்தது என உரிமை கோரியது.
# பசித்த மானிடம்

**பசித்த மானிடம்**, கரிச்சான் குஞ்சு எழுதிய தமிழ்ப் புதினம் ஆகும். காலச்சுவடு பதிப்பகத்தின் செம்பதிப்புகள் வரிசையில் வெளிவந்துள்ளது. கணேசன் மற்றும் கிட்டா ஆகிய கதை மாந்தர்களின் வழியாக மனித வாழ்வின் பசிகளைப் பேசுகிறது. முதன் முதலில் 1978 ஆம் ஆண்டு மதுரை மீனாட்சி புத்தக நிலையத்தாரால் வெளியிடப்பட்டது. 2005 இல் மீண்டும் காலச்சுவடு பதிப்பகத்தால் மறுபதிப்பு செய்யப்பட்டது. கணேசன் கிட்டா என எதிர் நிலை மனம் கொண்ட இரு பாத்திரங்கள் வழியாகக் கதை சொல்லப்பட்டுள்ளது.  

## வெளி இனைப்புகள்
- விமர்சனம்
- வறுமையிலும் வாழ்வைக் கொண்டாடிய கரிச்சான் குஞ்சு
- கரிச்சான் குஞ்சுவைப் பற்றி வெங்கட் சாமிநாதன்
# பள்ளிகொண்டபுரம்


**பள்ளிகொண்டபுரம்** நீல. பத்மநாபனின் சிறந்த புதினங்களுள் ஒன்று. திருவனந்தபுரத்தின் பின்னணியில் அமைந்த கதை. அனந்த நாயரின் வாழ்க்கையைப் பற்றிய தேடல்களும் அதற்கான கேள்விகளுமே புதினம் முழுவதும் பரவலாக உள்ளன.  

இப்புதினம் முதல் பதிப்பாக டிசம்பர் 1970-இல் வாசகர் வட்டம், சென்னை என்ற நிறுவனத்தினரால் வெளியிடப்பட்டது. பிறகு இரண்டாம் பதிப்பு ஏப்ரல் 1985 இலும், மூன்றாம் பதிப்பு டிசம்பர் 2000-த்திலும் மணிவாசகர் பதிப்பகத்தினரால் வெளியிடப்பட்டிருக்கிறது. நான்காவது பதிப்பை காலச்சுவடு பதிப்பகம் வெளியிட்டுள்ளது.  

இப்புதினத்தின் ஆங்கில மொழிபெயர்ப்பு *Pallikondapuram - The City Where God Sleeps* 1982 இல் முதல் பதிப்பாக கிறித்தவ இலக்கியக் கழகம் நிறுவனத்தராலும் இரண்டாவது பதிப்பு 2007 இல் இந்தியன் ரைட்டிங் நிறுவனத்தினரால் *Where The Lord Sleeps* என்ற தலைப்பிலும் வெளியிடப்பட்டிருக்கிறது. தேசிய புத்தக அறக்கட்டளை இப்புதினத்தை ஆதான் பிரதான் திட்டத்தில் தேர்ந்தெடுத்து அனைத்திந்திய மொழிகளிலும் மொழிபெயர்த்து வெளியிட்டிருக்கிறது. இதன்படி இந்தி, மலையாளம் (1982 இலும், 1998 இலும் இரண்டு பதிப்புகள்), உருது, பஞ்சாபி, மராட்டி, குசராத்தி, அசாமி, தெலுங்கு, ஒரியா, கன்னட, வங்க மொழிகளில் ஏற்கனவே வந்துவிட்டன. உருசிய மொழியில் லூபா பைச்சிகினா *Gorod Spyashchego Bogo* என்ற தலைப்பில் மொழிபெயர்த்திருக்கிறார்.  

மேலும் இப்புதினத்தை, பல்வேறான ஆய்வு மாணவர்கள் தங்கள் ஆய்வு நிறைஞர், முனைவர் பட்டங்களுக்காகத் தமிழ் நாட்டிலும் வெளி மாநிலங்களிலும் உள்ள பல்வேறு பல்கலைக்கழங்களில் ஆய்வுசெய்து பட்டங்கள் எடுத்திருக்கிறார்கள்.
# மிருணாள் கோரே


**மிருணாள் கோரே ** (*Mrinal Gore*, சுமார்.1928 &ndash; 17 சூலை 2012, வாசை) இந்தியாவைச் சேர்ந்த ஓர் சோசலிச அரசியல்வாதி ஆவார். இவர் ஜனதா கட்சியின் ஒரு தலைவராகவும் இந்திய நாடாளுமன்ற உறுப்பினராகவும் இருந்துள்ளார்.தனது 83வது அகவையில் சூலை 17, 2012 அன்று மறைந்த இவரது அரசியல் சேவையை பலரும் பாராட்டியுள்ளனர்.  

மும்பையின் வடக்கு சுற்றுப்புறப் பகுதியான கோரேகானுக்கு குடிநீர் வழங்கல் அமைந்திட எடுத்த முயற்சிகளுக்காக இவர் *பானிவாலி பாய்* என்று அறியப்படுகிறார். இளமைப் பருவத்திலேயே மகாத்மா காந்தியின் வெள்ளையனே வெளியேறு இயக்கத்தால் கவரப்பட்ட மிருணாள் மருத்துவப் பணிவாழ்வை துறந்து ஏழை மக்களின் நலனுக்காகப் போராடியுள்ளார். பெண்கள் உரிமைகள், குடி உரிமைகள், சமய நல்லிணக்கம், தொழிற்சங்க நடவடிக்கைகளுக்காக பல போராட்டங்களில் பங்கெடுத்துள்ளார். மகாராட்டிர சட்டப்பேரவையில் எதிர்கட்சித் தலைவராகவும் 1977ஆம் ஆண்டில் அமைந்த ஆறாவது மக்களவையில் வடக்கு மும்பை நாடாளுமன்றத் தொகுதி உறுப்பினராகவும் பணியாற்றி உள்ளார். 1977இல் அமைந்த அமைச்சரவையில் சுகாதாரத் துறை அமைச்சர் பதவிக்கான வாய்ப்பை மறுத்துள்ளார்.  

மிருணாள் கோரேயின் மனைவியின் பெயர் கேசவ் கோரே. இவர்களுக்கு **அஞ்சலி வர்தக்** என்ற மகள் உள்ளார்.
# சார் வெடிகுண்டு



**சார் வெடிகுண்டு** (*Tsar Bomba* ) என்பது **ஏஎன்602** என்னும் அணு வெப்பாற்றல் வெடிகுண்டின் அடை பெயரும், இதுவரை வெடிக்க வைக்கப்பட்ட அணுக் குண்டுகளில் மிகச் சக்தி வாய்ந்ததும் ஆகும். இது *குஸ்கினாசின் தாய்* என்றும் அழைக்கப்படும். இதன் அர்த்தம் 'இதற்கு முன் காணப்படாத ஒன்று' என்பதாகும்.
# பன்னாட்டு நீச்சல் கூட்டமைப்பு



**பன்னாட்டு நீச்சல் கூட்டமைப்பு** (*Fédération Internationale de Natation*, **FINA**) என்பது பன்னாட்டளவில் நடத்தப்படும் நீர் விளையாட்டுகளை ஒழுங்குபடுத்த பன்னாட்டு ஒலிம்பிக் குழுவினால் அங்கீகரிக்கப்பட்ட பல நாடுகளின் தேசியக் கூட்டமைப்புக்களின் கூட்டமைப்பாகும். இதன் தலைமையகம் சுவிட்சர்லாந்திலுள்ள லோசான் நகரில் அமைந்துள்ளது. இது ஐந்து **நீர் விளையாட்டுப் போட்டிகளை** நிர்வகிக்கிறது: நீச்சல், நீரில் பாய்தல், ஒருங்கிசைந்த நீச்சல், நீர்ப் பந்தாட்டம் மற்றும் திறந்த நீர்வெளி நீச்சல்.  

சூலை 24, 2009 தேர்ந்தெடுக்கப்பட்ட உருகுவே நாட்டு முனைவர்.ஜூலியோ மாக்லியோன் இதன் நடப்பு தலைவராக விளங்குகிறார்.  

## காண்க
- சங்ககாலத்தில் நீர் விளையாட்டு
# எம்1 ஆப்ராம்ஸ்



**எம்1 ஆப்ராம்ஸ்** (*M1 Abrams*) என்பது அமெரிக்காவில் தயாரிக்கப்பட்ட மூன்றாம் தலைமுறை பிரதான சண்டை கவச வாகனம். இதன் பெயர் முன்னாள் அமெரிக்க பிரதம அதிகாரியாகவும், 1968 முதல் 1972 வரை நடந்த வியட்னாம் போரில் அமெரிக்க இராணுவப் படைகளின் கட்டளையதிகாரியாகவும் இருந்த *செரிங்டன் ஆப்ராம்ஸ்* என்பவரின் நினைவாக வைக்கப்பட்டது.  

;அடிக்குறிப்புகள்  

;குறிப்புகள்
# மர்கவா



**மர்கவா** அல்லது **மர்க்கவா** (*Merkava* எபிரேயம்: , *தேர்*) என்பது இசுரேலிய பாதுகாப்புப் படைகளினால் பாவிக்கப்படும் பிரதான சண்டை கவச வாகனம். இக் கவச வாகன உருவாக்கம் 1973 இல் ஆரம்பித்து 1978இல் முழுப் பயன்பாட்டிற்கு வந்தது. நான்கு பிரதான மாற்றுவடிவ கவச வாகனங்கள் தயாராகவுள்ளன. இது முதன் முதலாக 1982 லெபனான் போரின்போது பரவலாகப் பாவிக்கப்பட்டது. "*மர்கவா*" எனும் பெயர் இசுரேலிய பாதுகாப்புப் படைகளின் ஆரம்ப உருவாக்கல் நிகழ்ச்சித் திட்டத்திலிருந்து பெறப்பட்டது.  

;குறிப்புகள்
# தனிமையுணர்வு


**தனிமையுணர்வு** என்பது சமூக உறவுகளுடனான மனக்கசப்பினால், வெறுமையைத் தோன்றச் செய்யும் ஒரு துன்பமான மன உணர்வு ஆகும்.  
மக்கள் தங்களின் வாழ்க்கைச் சம்பவங்கள் மற்றும் பொதுவான பல காரணங்களால் இவ்வுணர்வை அடைவர். உதாரணமாக, சிறு வயதிலும் இளைய பருவத்திலும் தோழமை இன்றி வாடுவது, தனக்கு உதவும் மனிதர்களுக்காக ஏங்குவது போன்றவை இவ்வுணர்வைத் தோற்றுவிக்கலாம். பெரும்பாலானவர்கள் முதல்முறையாகத் தோன்றும் தனிமையுணர்வைத் தங்களின் குழந்தைப் பருவத்திலேயே அடைகின்றனர். தனிமையுணர்வு ஏற்படுவதற்கு, காதல் பிரிவு, திருமணமுறிவு அல்லது நெருங்கியவர்களின் பிரிவு போன்றவை காரணங்களாகும். சில நேரங்களில், பலர் தமக்கு உதவியாய் இருந்தாலும், நெருங்கிய மனிதரின் இறப்பும் தனிமையுணர்வைத் தோற்றுவிக்கும். தனிமையுணர்வைப் போக்க வாழ்வின் மாற்றங்களை ஏற்றுக் கொள்ளும் பக்குவத்தைப் பெற வேண்டும். கைதிகளைத் தனிச் சிறையில் அடைத்து தனிமையுணர்வை பெறச் செய்யும் முறை முற்காலத்தில் தண்டனையாக வழங்கப்பட்டது குறிப்பிடத்தக்கது.  

## மேலும் பார்க்க
- சமூகத் தனிமை
# சீதமென்சவ்வு


**சீதமென்சவ்வு** (mucous membrane) எனப்படுவது வெளிச் சூழலுடன் தொடர்பு கொண்டிருக்கும் உடலின் உள்ளே காணப்படும் குழிகள், வழிகள் போன்றவற்றை மூடி இருக்கும் ஒரு அகவுறையாகும். மேலணி இழையம், தனித்துவப் படை (lamina propria) போன்றவை சீதமென்சவ்வின் பகுதிகளாகும்; இரையகக் குடலியத்தொகுதியில் மூன்றாவதாக தசைச் சீதச்சவ்வும் இதன் ஒரு பகுதியாகின்றது.  

சீதமென்சவ்வு இரையகக் குடலிய வழி, சிறுநீர் இனவுறுப்பு வழி, மூச்சு வழி போன்றவற்றில் அகவுறைப் படலமாக உள்ளது. வாய், மூக்கு, குதம் போன்ற பகுதிகள் வெளிச்சூழலுடன் நேரடித்தொடர்பு கொண்ட சீதமென்சவ்வினால் சூழப்பட்ட அமைப்புக்களாகும். சீதமென்சவ்வு உயிரணுக்களின் வகை மற்றும் அதனது சீதத்தின் வகை உறுப்புகளுக்கு உறுப்பு மாறுபடுகின்றது.  

சீதமென்சவ்வு சுரப்பிகளைக் கொண்டிருப்பதால், அது சீதம் எனும் பாய்மத்தைச் சுரப்பதால் ஈரலிப்புத்தன்மையைக் கொண்டுள்ளது, இது உடலின் பல்வேறு தொழிற்பாட்டுகளுக்கு உதவி புரிகின்றது. தேவையான பொருட்களை அகத்துறிஞ்சல், தேவையற்றவற்றை வெளியேற்றல் போன்ற செயற்பாட்டில் உன்னத பங்கு வகிக்கின்றது. அத்துடன் உடல் வழிகளை ஈரலிப்பாக வைத்திருத்தல், நோய் நுண்ணுயிரிகளுக்கும் வெளிப்புற அழுக்குகளுக்கும் பொறியாக விளங்குதல் போன்றன இவற்றின் ஏனைய தொழிலாகும். நுரையீரலில் வளிப்பரிமாற்றத்துக்கு உராய்வுநீக்கி போன்று உதவுகின்றது.  

சீதமென்சவ்வின் சில பகுதிகளில், குறிப்பாக மூச்சு வழியில், நுண்ணிய மயிர் அமைப்பைப் போன்ற பிசிர்முனைப்புகள் காணப்படுகின்றன, இவை பொறிக்குள் அகப்பட்ட வேற்றுப் பொருட்களை (தூசு, நுண்ணுயிரிகள்) பிற்புற அசைவு மூலம் உடலில் இருந்து வெளியேற்றுகின்றன, இதன் போது சீதமும் சேர்ந்து வெளியேறினால் அது "சளி" எனப்படுகின்றது. தும்மும் போது அல்லது இருமும்போது இவற்றைக் காணலாம்.  

சீதமென்சவ்வுள்ள பகுதிகளில் எளிதில் அகத்துறிஞ்சல் நடைபெறும் என்பதால், அவை நேரடியாக வெளிச் சூழலுடன் தொடர்பு கொள்ளும் பகுதிகளில் ஏற்படக்கூடிய நச்சுப்பொருட்களின் தொடுகை தீயவிளைவை உண்டாக்கும். இனவுறுப்பு வழியில் உள்ள சீதமென்சவ்வு நுண்ணுயிரிகளில் இருந்து பாதுகாக்கவும், உராய்வுநீக்கியாக விளங்கவும் உதவுகின்றது.
# போடிநாயக்கனூர் (பாளையம்)

தமிழகத்தில் விஜயநகரப் பேரரசின் ஆட்சி நடைபெற்ற போது, மதுரை மண்டலத்தை நிர்வகித்த விசுவநாத நாயக்கர், மதுரை மண்டலத்தை 72 பாளையங்களாகப் பிரித்தார். இப்பாளையங்களில்  
**போடிநாயக்கனூர்** எனும் பாளையமும் ஒன்று. இப்பகுதியின் பாளையக்காரராக இருந்த *திருமலை போடிநாயக்கர்* என்பவரின் பெயரால் இவ்வூர் அழைக்கப்படுகிறது. பாளையங்களின் ஆட்சியில் மிக பெரிய நில அமைப்புகளுடனும், இயற்கை வளம் நிறைந்ததாகவும், அதிக வரி தரும் பாளையமாகவும் இது அமைந்திருந்தது.  

## இதையும் பார்க்க:

போடி நாயக்கனூர் நகராட்சி
# கண்டமநாயக்கனூர் (பாளையம்)

தமிழகத்தில் விஜயநகரப் பேரரசின் ஆட்சி நடைபெற்ற போது, மதுரை மண்டலத்தை நிர்வகித்த விசுவநாத நாயக்கர், மதுரை மண்டலத்தை 72 பாளையங்களாகப் பிரித்தார். இப்பாளையங்களில்  
**கண்டமநாயக்கனூர்** எனும் பாளையமும் ஒன்று. இப்பகுதியின் பாளையக்காரராக இருந்த *கண்டமநாயக்கர்* என்பவரின் பெயரால் இவ்வூர் அழைக்கப்படுகிறது. கண்டமநாயக்கனூர் பிற்காலத்தில் கண்டமனூர் என்று மருவியது.
# கலைஞான தீபம்

**கலைஞான தீபம்** நூலை இயற்றியவர் வீரை-கவிராச பண்டிதர். இந்த நூல் ‘புவனை கலைஞான தீபப் பனுவல்’ எனக் குறிப்பிடப்படுகிறது. உமையம்மை உலகைப் படைத்தாள் என்னும் கோட்பாட்டில் அவளைப் ‘புவனேச்வரி’ என்பர். இவளது பெருமைகளைப் பாடுவது இந்த நூல். முதல் 50 பாடல்கள் இறைவியை வணங்கும் தோத்திரப்பாடல்கள். பிற்பகுதி இறைவியைப் பற்றிய கதைகளைச் சாத்திக் கூறும் சாத்திரப் பாடல்கள். பாடல்கள் கட்டளைக் கலித்துறையால் ஆனவை.  
- நூலின் காலம் 16ஆம் நூற்றாண்டு
எடுத்துக்காட்டுக்கு ஒரு பாடல்  
<poem>  
புவனத் தடங்குங்கொல் யாவையும் ஈன்ற புவனையுரு,  
சிவம்எத் துணை,அத் துணையாம் அவள்அருள் செய்யும்,அருந்  
தவம்எத் துணை,அத் துணைஅவள் தன்னளி, சாரும் அன்பர்  
பவம்எத் துணை,அத் துணையும் கடந்தன பாதங்களே  
</poem>  

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு